Document ID: 31992D0192

KOMISSION PÄÄTÖS,
tehty 16 päivänä maaliskuuta 1992,
niiden Kanadan keinosiemennysasemien luettelosta, joista naudansukuisten kotieläinten pakastetun siemennesteen vienti yhteisöön sallitaan, tehdyn päätöksen 91/642/ETY muuttamisesta (92/192/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon eläinten terveyttä koskevista vaatimuksista yhteisön sisäisessä naudansukuisten kotieläinten pakastetun siemennesteen kaupassa ja tuonnissa 14 päivänä kesäkuuta 1988 annetun neuvoston direktiivin 88/407/ETY(1), sellaisena kuin se on viimeksi muutettuna direktiivillä 90/425/ETY(2), ja erityisesti sen 9 artiklan,
Kanadassa on tehty tarkastuksia paikalla direktiivin 88/407/ETY yhdenmukaisen soveltamisen varmistamiseksi erityisesti siltä osin kuin on kyse siemennesteen tuotantojärjestelmiä koskevasta eläinlääkärin valvonnasta, eläinlääkintäviranomaisten toimivallasta ja keinosiemennysasemia koskevasta valvonnasta; tämän vuoksi komissiolla on varmuus siitä, että Kanadan hyväksymät asemat täyttävät direktiivin 88/407/ETY edellytykset, ja ne voidaan siten lisätä niiden laitosten luetteloon, joista nautojen siemennesteen vienti yhteisöön sallitaan,
Kanadan toimivaltaiset eläinlääkintäviranomaiset ovat toimittaneet muutetun luettelon laitoksista, jotka on virallisesti hyväksytty nautojen siemennesteen vientiin yhteisöön, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan komission päätöksen 91/642/ETY(3) liite tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 16 päivänä maaliskuuta 1992.

Labels: 3
18
6